محمد اشرف سیالوی

شیخ الحدیث علامہ محمد اشرف سیالوی: مذہبی علم و فضل کی مشہور شخصیت تھے۔

 ولادت 
ابو الحسنات محمد اشرف سیالوی1359ھ/ 1940ء کو گاؤں غوثے والا ضلع جھنگ میں پیدا ہوئے۔ والد محترم کا نام فتح محمد ہے۔

 تعلیم و تربیت 
قصبہ بڑانہ میں مڈل تک تعلیم حاصل کی، اس کے بعد کلی طور پر دینی تعلیم کے حصول کی طرف متوجہ ہو گئے۔ درسِ نظامی کے دوران جامعہ محمدی (جھنگ) اور دار العلوم مظہریہ اِمدادیہ بندیال (خوشاب) میں تعلیم حاصل کی ملک المدرّسین علامہ عطا محمد بندیالوی آپ کے اساتذہ رہے۔

 بیعت 
خواجہ محمد قمر الدین سیالوی کے دست مبارک پر سلسلۂ چشتیہ میں بیعت کا شرف حاصل کیا۔یہ بیعت تو ختم ہو گئی لیکن یہ حضرت سیالوی ہی کہلاتے رہے کیونکہ انھیں سیال شریف نہ چھوڑنے کا اپنے پیرو مرشد اور رسول اللہﷺ کا حکم تھا اس کے باوجود یہ سیال شریف سے سلانوالی منتقل ہو گئے اور اس کے بعد ہی بنیادی اہلسنت کے عقائد سے باغی ہو گئے  ذکر عزیز، ص 271 ،پروفیسر صاحبزادہ محمد مسعود احمد، زیر انصرام خانقاہ مکان شریف کفری خوشاب 

 علمی خدمات 
1962ء سے وصال تک پورے پچاس سال ملک کے عظیم الشان مدارس مثلاً دار العلوم ضیاء شمس الاسلام سیال شریف، جامعہ نعیمیہ لاہور، جامعہ نظامیہ لاہور، جامعہ رکن الاسلام حیدر آباد، جامعہ غوثیہ مہریہ منیر الاسلام سرگودھا، دار العلوم شمسیہ رضویہ سلانوالی میں علومِ دینیہ کی تدریس کی۔

آپ کے چشمۂ علم سے ہزاروں تشنگان سیراب ہوئے جن میں شرفِ ملت علامہ محمد عبد الحکیم شرف قادری، شیخ الحدیث قاضی عبد الرزّاق بھترالوی، محقق العصر مفتی محمد خان قادری، صاحبزادہ ڈاکٹر ابو الخیر محمد زبیر نقشبندی، مناظر اِسلام علامہ سعید احمد اسد، وغیرہ بڑے فضلا شامل ہیں۔

 تصنیفات 
درجن سے زائد آپ نے کتابیں تصنیف کیں جن میں
 ’’کوثر الخیرات لسید السادات‘‘ (تفسیر سورۂ کوثر)،
 ’’تحفۂ حسینیہ‘‘،
 ’’متعہ اور اِسلام‘‘،
 ’’جلاء الصدور فی سماع اہل القبور‘‘،
 ’’گلشن توحید و رسالت‘‘،
 ’’ہدایۃ المتذبذب الحیران‘‘،
 ’’اِزالۃ الریب‘‘،
 ’’تحقیقات‘‘اس کتاب نے انھیں اہلسنت کے ہاں متنازع بنا دیا۔
 ’’تنویر الابصار بنور نبی المختار‘‘،
 ’’انبیاے سابقین اور بشاراتِ سیّد المرسلین‘‘،
 ’’دی ہولی بائبل اور شانِ انبیا میں گستاخیاں‘‘ مشہور ہیں۔

 تراجم 
تراجم میں
 ’’مجموعہ صلوات الرسول‘‘ (خواجہ عبد الرحمن چھوہروی)،
 ’’الوفا‘‘ (ابن جوزی)،
 ’’شواہد الحق‘‘ (علامہ نبہانی)،
 ’’سیرتِ حلبیہ‘‘ (علی حلبی) ہیں۔

 وفات 
75 سال عمر پاکر چند دن کی بیماری کے بعد 12 رجب 1434ھ/ 23 مئی 2013ء جمعرات کو صبح ساڑھے سات بجے وصال فرماگئے۔اسلامی معلومات کا ذریعہ Al Muzhari: علامہ محمد اشرف سیالوی رحمۃ اللہ علیہ
 حوالہ جات 

زمرہ:1940ء کی پیدائشیں
زمرہ:2013ء کی وفیات
زمرہ:پاکستانی مذہبی رہنما
زمرہ:مترجمین